open-index/open-wikipedia-markdown huggingface dataset:
Σούπερ Καπ Ερασιτεχνών ποδοσφαίρου Ελλάδος

Το **Super Cup Ερασιτεχνών Ελλάδας** αποτελούσε διοργάνωση της Ελληνικής Ποδοσφαιρικής Ομοσπονδίας (ΕΠΟ). Καθιερώθηκε από την περίοδο 2013-14 και είναι ένας μονός τελικός αγώνας που διεξάγεται σε γήπεδο ορίζει η Ελληνική Ποδοσφαιρική Ομοσπονδία. Στον τελικό του Σούπερ Καπ Ερασιτεχνών αγωνίζεται η νικήτρια ομάδα του Κυπέλλου Γ΄ Εθνικής με τη νικήτρια ομάδα του Κυπέλλου Ερασιτεχνών των κυπελλούχων των τοπικών Ενώσεων. 

## Νικήτριες
Στις τρεις διοργανώσεις που έχουν διεξαχθεί τα κύπελλα μοιράστηκαν το 2014 η κυπελλούχος Γ΄ Εθνικής ΑΕ Λάρισα και το 2015 ο κυπελλούχος Ερασιτεχνών Νέστος Χρυσούπολης και το 2017 ο κυπελλούχος Ερασιτεχνών Ηρόδοτος Αλικαρνασσού.

## Τελικοί

**Υπόμνημα**

### Αποτελέσματα

## Σημειώσεις


## Παραπομπές


## Εξωτερικοί σύνδεσμοι

* 

Κατηγορία:Ειδικό ερασιτεχνικό πρωτάθλημα ποδοσφαίρου
Κατηγορία:Κύπελλα ποδοσφαίρου Ελλάδας
24ος αιώνας π.Χ.

4η χιλιετία π.Χ. | **[[3η χιλιετία π.Χ.]]** | 2η χιλιετία π.Χ.
26ος αιώνας π.Χ.| 25ος αιώνας π.Χ. | **24ος αιώνας π.Χ.** | 23ος αιώνας π.Χ. | 22ος αιώνας π.Χ. 
Ο 24ος αιώνας π.Χ. είναι ο αιώνας που διήρκεσε από το 2400 π.Χ. μέχρι το 2301 π.Χ.

## Γεγονότα
right|thumb|250x250px|Επικράτεια και κύριοι οικισμοί του πολιτισμού της κοιλάδας του Ινδού.
* π. 2900 π.Χ. – 2334 π.Χ.: Οι Μεσοποταμικοί πόλεμοι της πρωτοδυναστικής περίοδου συνεχίζονται.
* π. 2360 π.Χ.: Έκρηξη της Χέκλα-4.
* π. 2350 π.Χ.: Τέλος της 3ης Πρωτοδυναστικής περίοδου στη Μεσοποταμία.
* π. 2350 π.Χ.: Πρώτη καταστροφή της πόλης Μαρί.
* π. 2345 π.Χ: Τέλος της 7ης δυναστείας. Ο φαράω Ούνας πεθαίνει.
* π. 2345 π.Χ.: Η 6η δυναστεία της Αιγύπτου ξεκινάει (η άλλη προτεινούμενη ημερομηνία είναι το 2460 π.Χ.)
* π. 2340 π.Χ. - 2180 π.Χ.: Η ακμή των Ακκάδων (Ακκαδική αυτοκρατορία)
* π. 2334 π.Χ. - 2279 π.Χ.: Ο σεμίτης Σαργών κατακτάει την περιοχή των Σούμερ και τη Μεσοποταμία.
* Η πόλη Λοθάλ ιδρύεται στον πολιτισμό της κοιλάδας του Ινδού.

## Σημαντικοί άνθρωποι
* Ουρουκαγκίνα
* 2332 π.Χ.: ο Σαργών αρχίζει να κυβερνά
* Ενχεντουάνα, κόρη του Σαργών και η πρώτη συγγραφέας που είναι γνωστός/ή από το όνομα του.
* Πταχοτέπ, αρχαίος αιγύπτιος Βεζίρης και συγγραφέας ενός βιβλίου

## Εφευρέσεις, ανακαλύψεις και εισαγωγές
* Η πρώτη χρήση της μελισσοκομίας στην Αίγυπτο.
* Η πρώτη καταγγεγραμένη χρήση οργανωμένου κούριερ στην Αίγυπτο.

## Στον δημοφιλή πολιτισμό
Στη σύγχρονη κορεατική εθνική μυθολογία, ο χαρακτήρας Ντανγκούν, που η μητέρα του ήταν αρχικά μια αρκούδα, ίδρυσε το κράτος Γκοζόσεον το 2333 π.Χ. Μερικοί νομίζουν ότι αυτό ήταν το αρχαιότερο κορεατικό κράτος και ότι ο Ντανγκούν είναι ο πρόγονος όλων των Κορεατών, και την περίοδο 1948 - Δεκέμβριου 1961, στη Νότια Κορέα,επισήμως υπολόγιζαν τα χρόνια βάζοντας το έτος 2333 στο έτος της κοινής χρονολογίας. Το έτος 2333 π.Χ. και ο μύθος μερικές φορές θεωρείται ως ιστορία και όχι ως μυθολογία στην Κορέα.

## Παραπομπές


Κατηγορία:3η χιλιετία π.Χ.
-76
Μάνφρεντ Κίντερ

Ο **Μάνφρεντ Κίντερ** (γεννημένος στις 20 Απριλίου 1938) είναι ένας Δυτικογερμανός πρώην σπρίντερ ο οποίος ειδικευόταν στα 400 μέτρα, στα 800 μέτρα και στα 4 x 400 μέτρα σκυταλοδρομία. Το προσωπικό ρεκόρ του στα 400 μέτρα είναι 45.8, που το πραγματοποίησε το 1960 και στα 800 μέτρα 1:46.7, που το πραγματοποίησε το 1966. Συμμετείχε σε τρεις Ολυμπιακούς Αγώνες και είχε επιτυχίες σε δύο από αυτούς. Κέρδισε ένα ασημένιο και ένα χάλκινο μετάλλιο στα 4 x 400 μέτρα σκυταλοδρομία στους Θερινούς Ολυμπιακούς Αγώνες του 1960 και του 1968, αντίστοιχα, και τερμάτισε στην πέμπτη θέση το 1964.

Κατέκτησε τέσσερα μετάλλια στο Ευρωπαϊκό Πρωτάθλημα Στίβου, και τρία στο Ευρωπαϊκό Πρωτάθλημα Κλειστού Στίβου, μεταξύ του 1962 και του 1969, στα 400 μέτρα και στα 4 x 400 μέτρα σκυταλοδρομία. Σε εθνικό επίπεδο, ο Κίντερ κέρδισε οκτώ μετάλλια στο Γερμανικό Πρωτάθλημα Στίβου και έξι στο Γερμανικό Πρωτάθλημα Κλειστού Στίβου, στα 400 και στα 800 μέτρα. Ο Κίντερ ανήκε αρχικά στο τμήμα στίβου της OSC Ντόρμουντ και από το 1962 στη Βούπερταλερ ΣΦ.

## Προσωπικά ρεκόρ

*400 μέτρα – 45.8 (1960)
*800 μέτρα – 1:46.7 (1966)

## Επιτεύγματα
### Εθνικές διοργανώσεις

### Διεθνείς διοργανώσεις

## Παραπομπές


## Εξωτερικοί σύνδεσμοι
* Μάνφρεντ Κίντερ προφίλ στο sports-reference.com

Κατηγορία:Γερμανοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Ιωάννης Θ. Τσιριμώκος

Ο **Ιωάννης Θ. Τσιριμώκος** (1924 - 13 Νοεμβρίου 1974) ήταν Έλληνας πολιτικός. Καταγόταν από παλιά πολιτική οικογένεια της Φθιώτιδας και ήταν εγγονός του Ιωάννη Τσιριμώκου και γιος του Θαλή Τσιριμώκου και της Ασημίνας Ευταξία.

Εργάστηκε ως τραπεζικός υπάλληλος. Εξελέγη βουλευτής Β΄ Αθηνών με την Ένωση Κέντρου το εκλογές του 1963 και επανεξελέγη στις εκλογές του 1964. Αποστάτησε από την Ένωση Κέντρου μαζί με άλλους βουλευτές το 1965. Φυλακίστηκε επι δικτακτορίας.

Πολιτεύτηκε ξανά με την Εθνική Δημοκρατική Ένωση χωρίς επιτυχία στις εκλογές 17 Νοεμβρίου του  1974 στην Α΄ Αθηνών (πήρε 110 ψήφους). Πέθανε στις 13 Νοεμβρίου πριν την Κυριακή των εκλογών. 

Σύζυγός του ήταν η Αλίκη Καθαρείου και παιδιά του η Λουίζα, η Ολγα και ο Θαλής Τσιριμώκος.

## Παραπομπές


Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με την Ένωση Κέντρου
Κατηγορία:Οικογένεια Τσιριμώκου
Ιωάννης Τσιριμώκος

Ο **Ιωάννης Τσιριμώκος** (1866 - 1934) ήταν Έλληνας πολιτικός και δικηγόρος.

## Βιογραφία
Γεννήθηκε το 1866. Πατέρας του ήταν ο Δημήτριος Τσιριμώκος.

Ο Ιωάννης Τσιριμώκος εξελέγη βουλευτής Φθιώτιδας το 1906 και επανεκλέχθηκε στις 17 Νοεμβρίου 1908 στη θέση του αποβιώσαντος Κωνσταντίνου Π. Αγαθοκλή, βουλευτής Φθιωτιδοφωκίδας στην Α΄ Αναθεωρητική Βουλή (Αύγουστος - Οκτ. 1910), το 1910-11, το 1912-15, το 1915, Φθιώτιδας το 1923 και το 1928, ξανά Φθιωτιδοφωκίδας το 1932 με το κόμμα των Φιλελευθέρων.

Διετέλεσε υπουργός Εκκλησιαστικών και Δημοσίας Εκπαιδεύσεως από τον Ιούνιο του 1912 έως το Μάρτιο του 1915, από τον Αύγουστο έως τον Οκτώβριο του 1915 και από τον Ιούλιο έως τον Οκτώβριο του 1925 στην κυβέρνηση Πάγκαλου. Ήταν Πρόεδρος της Βουλής των Ελλήνων από τις 7 Ιουλίου έως τις 21 Δεκεμβρίου 1911, από τις 19 Αυγούστου 1912  έως τις 2 Οκτωβρίου 1912 και από τις 19 Οκτωβρίου 1928 έως τις 3 Ιουλίου 1930. Από το 1917 έως το 1920 ήταν υπουργός Δικαιοσύνης. Στην Κυβέρνηση Ελευθερίου Βενιζέλου 1932 χρημάτισε υπουργός Εσωτερικών από τις 5 Ιουνίου 1932 έως τις 3 Νοεμβρίου 1932.

Γιοι του ήταν ο πρωθυπουργός Ηλίας Τσιριμώκος και ο επίσης πολιτικός Θαλής Τσιριμώκος.

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Φθιωτιδοφωκίδας
Κατηγορία:Βουλευτές Φθιώτιδας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Δικαιοσύνης
Κατηγορία:Πρόεδροι της Βουλής των Ελλήνων
Κατηγορία:Οικογένεια Τσιριμώκου
Κατηγορία:Βενιζελισμός
Κατηγορία:Έλληνες πολιτικοί του 20ού αιώνα
Πόλεμος Γκοτζόσεον-Γιάν

Στα τέλη του 4ου αιώνα π.Χ., το φεουδαλικό κράτος των Γιάν επιτέθηκε στο βασίλειο Γκοτζόσεον. Η στρατιωτική αυτή εκστρατεία είχε αρχηγό τον Τσιν Κάι. Η εκστρατεία αυτή είχε ως αποτέλεσμα την κατάκτηση της χερσονήσου Λιαοντόνγκ από τους Γιάν.

## Παραπομπές


## Δείτε επίσης
*Πόλεμος Γκοτζόσεον-Χαν

## Βιβλιογραφία
*Yi,Ki-baek (1984). A New History of Korea (Translated ed.). Cambridge: Harvard University Press. ISBN 9780674615762.

Κατηγορία:Ιστορία της Κίνας
Μάκης Αξιώτης

[μικρογραφία|Ο ποιητής [Γιώργος Ζεϊμπέκης, έργο του Μάκη Αξιώτη]]
Ο **Μάκης Αξιώτης** (Παππάδος Λέσβου, 1950) είναι Έλληνας ζωγράφος, ερευνητής, συγγραφέας και χειρουργός ιατρός στο Βοστάνειο Νοσοκομείο της Μυτιλήνης. 

## Βιογραφία
Γεννήθηκε το 1950 στη Λέσβο στο χωριό Παππάδος, όπου και πέρασε τα παιδικά του χρόνια. Πήγε σχολείο (δημοτικό και γυμνάσιο) στον Παππάδο της Γέρας, όπου διέμενε με τους γονείς του και τον μικρότερο αδελφό του, Δημήτρη. Μεγάλωσε σε ένα καλλιτεχνικό περιβάλλον και διδάχτηκε τη ζωγραφική από τον πατέρα του, γνωστό Λέσβιο ζωγράφο, τον Στρατή Αξιώτη.

Το 1968 εισάγεται στο Τμήμα Κτηνιατρικής της Θεσσαλονίκης με υποτροφία. Ωστόσο, την τρίτη χρονιά εγκαταλείπει και έχοντας ήδη υποτροφία του ΙΚΥ, ζητάει μετεγγραφή στην Ιατρική σχολή. Σπουδάζει στο ΑΠΘ την ιατρική επιστήμη και λαμβάνει την ειδικότητα της Χειρουργικής. Στη συνέχεια εκπονεί διδακτορική διατριβή στο Ιπποκράτειο Νοσοκομείο της Θεσσαλονίκης και κάνει την ειδικότητά του στο νοσοκομείο «Αγία Όλγα».

Το 2009 εκπονεί διδακτορική διατριβή στο Πανεπιστήμιο Αιγαίου, στο Τμήμα Πολιτισμικής Τεχνολογίας με θέμα τους υδρόμυλους της Λέσβου. 

Από το 1985, όταν και διορίστηκε στο Βοστάνειο Νοσοκομείο, ζει και εργάζεται στη Μυτιλήνη. Από το 1979, ο Αξιώτης είναι νυμφευμένος με την γυναίκα του Βούλα, και μαζί έχουν δύο παιδιά, τον Στρατή και τον Βαγγέλη.

## Έργο
To 1987 εκδίδει το πρώτο του βιβλίο. Άλλη μια σημαντική  εργασία του  είναι το δίτομο έργο του "*Περπατώντας στη Λέσβο"*, στο όποιο  περιγράφει ό,τι υπάρχει στο νησί, όπως επίσης και η διδακτορική διατριβή του για το τμήμα Πολιτιστικής Τεχνολογίας του Πανεπιστήμιου Αιγαίου για τους  υδρόμυλους της  Λέσβου.

Παράλληλα, ζωγραφίζει και γράφει ποίηση. Έχει κάνει δυο ατομικές εκθέσεις στη Μυτιλήνη το 1985 και το 1995 και έχει λάβει μέρος σε πολλές ομαδικές εκθέσεις με βασική θεματογραφία τα τόπια της Λέσβου τα οποία παρουσιάζει με ελαιογραφίες  και ακουαρέλες. Επίσης, εκδίδει από το 1992 τη σατιρική φυλλάδα *Μασέλα η Ναύς* με σκίτσο και ποίημα στη ντοπιολαλιά του νησιού. Είναι μέλος της Εταιρίας Ελλήνων Λογοτεχνών και του ICOMOS.

Παρουσίαζε και επιμελούνταν για οκτώ χρόνια εκπομπή στο τοπικό κανάλι με τίτλο «Οδοιπορικό στη Λέσβο» και για 14 χρόνια υλικό στις εφημερίδες *Εμπρός*, *Αιολικά* και *Δημοκράτης Μυτιλήνης*. Πολύ συχνά αρθρογραφεί στον τοπικό και συλλογικό Τύπο.

## Παραπομπές


## Πηγές
* Άρθρο Λεσβιακής εφημερίδας για τη ζωή και το έργο του Ζωγράφου Μάκη Αξιώτη
* ''Υδρόμυλοι της Λέσβου'' του Μάκη Αξιώτη
* Λεύκωμα *Έκθεση Λέσβιων Ζωγράφων, Βιογραφίες Καλλιτεχνών* Έκδοση του Επιμελητηρίου Λέσβου και του Φιλοτεχνικού Ομίλου Μυτιλήνης «Ο ΘΕΟΦΙΛΟΣ», Μυτιλήνη 2002
* Επίσημη Ιστοσελίδα του Φιλοτεχνικού Ομίλου Μυτιλήνης "Ο Θεόφιλος" με ψηφιοποιημένο όλο το αρχειακό υλικό του από το 1977

Κατηγορία:Έλληνες ζωγράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες ιατροί του 20ού αιώνα
Κατηγορία:Έλληνες ζωγράφοι του 21ου αιώνα
Ιωάννης Γρηγοράκης

Ο **Ιωάννης Γρηγοράκης** (Πειραιάς, 1894 - 15 Απριλίου 1961) ήταν Έλληνας στρατιωτικός και υπουργός σε δικτατορικές και κατοχικές κυβερνήσεις, βουλευτής το 1928.
## Βιογραφία
Γεννήθηκε το 1894, με καταγωγή από ιστορική οικογένεια από τη Λακωνία.
Εξελέγη βουλευτής Γυθείου με τους Ανεξάρτητους Δημοκρατικούς (Α.Δ.), σε συνεργασία με το Κόμμα Φιλελευθέρων, όταν ήταν συνταγματάρχης.
Φοίτησε στη Στρατιωτική Σχολή Ευελπίδων και τον Μάρτιο του 1914 ήταν Ανθυπολοχαγός Μηχανικού. Υπήρξε διοικητής του ΟΛΠ και μεταξύ άλλων ήταν Γενικός Διοικητής Αρχιπελάγους.
Ήταν παντρεμένος με την Πετρούλα Γρηγοράκη (απεβίωσε το 1991) και είχαν μία κόρη, τη Σοφία. Στις 29 Αυγούστου 1925 διορίστηκε υφυπουργός Συγκοινωνίας στην κυβέρνηση Πάγκαλου. Υπήρξε επίσης υπουργός Εργασίας στην κατοχική κυβέρνηση του Ιωάννη Ράλλη από τις 17 Απριλίου 1943 έως τις 5 Ιουλίου 1943 όπου και παραιτήθηκε.
Πέθανε στις 15 Απριλίου 1961 και κηδεύτηκε από το Πρώτο Νεκροταφείο.

## Παραπομπές


Κατηγορία:Βουλευτές Γυθείου
Κατηγορία:Έλληνες υπουργοί Εργασίας
Κατηγορία:Έλληνες υφυπουργοί Συγκοινωνιών
Κατηγορία:Έλληνες αξιωματικοί του μηχανικού
Στρατής Π. Αναστασέλης

Ο **Στρατής Π. Αναστασέλλης** είναι καλλιτέχνης, συγγραφέας θεατρικών παραστάσεων και ζωγράφος από τη Λέσβο. Είναι μέλος της Εταιρείας Ελλήνων Λογοτεχνών. Γεννήθηκε στην Αγιάσο της Λέσβου το 1908 και απεβίωσε το 1997

## Βιογραφικά στοιχεία
Από νωρίς μπήκε στο στίβο της πνευματικής δημιουργίας. Υπήρξε μελετητής των λαογραφικών θησαυρών της Λέσβου, ιδιαίτερα
της πατρίδας του Αγιάσου, από το 1931. Παρόλο πού τον έτρωγε η καθημερινή βιοπάλη, ένιωθε πάντα έντονα την ανάγκη για πνευματικές αναζητήσεις.

## Έργο
Το ερασιτεχνικό θέατρο τον κέρδισε. Το αξιόλογο σατιρικό και λογοτεχνικό του έργο βρίσκεται συγκεντρωμένο τόσο στα βιβλία του
«Βλουτίνα Γιαπρακάδινα», «Ανάστα ο Λαός», «Κερατοζωή», όσο και στον αλησμόνητο «Τρίβολο» και στις άλλες τοπικές εφημερίδες και περιοδικά της Λέσβου και των Αθηνών. Τα θεατρογραφήματα του «Γοι ψοφ», οι «Ζαμπνιές», σε γνήσιο αγιασώτικο διαλεκτικό ιδίωμα, σημείωσαν από σκηνής μεγάλη θεατρική επιτυχία.

## Πηγές
*Δεκατρεισέλιδο πρόγραμμα Λεσβιακής Επιθεώρησης "η Αφαλουτρυπίδα" των Αναστασέλλη και Χατζημανώλη (Ψηφιοποιημένο Αρχείο προς δημοσίευση από το Φιλοτεχνικό Όμιλο Μυτιλήνης "ο Θεόφιλος")
*Κοτζιάς Αλέξανδρος, Κριτική για την Κερατοζωή, Η Καθημερινή, 4/4/1976.
*Παπαδόπουλος Λευτέρης, «Στρατής Αναστασέλλης», Η λέξη137, 1-2/1997, σ.77-80.
*Ραυτόπουλος Δ., «Ο Στρατής Αναστασέλλης από τη Μυτιλήνη», Επιθεώρηση ΤέχνηςΙΔ΄, ετ.Ζ΄, 7/1961, αρ.79, σ.21-25.
*Τσιάμης Μήτσος Ν., «Στρατή Π. Αναστασέλλη, Βλουτίνα Γιαπρακάδινα», Λεσβιακός Κήρυξ, 16/7/1975 (τώρα και στον τόμο Αναφορές σε λέσβιους συγγραφείς (1979-1989), σ.9-11. Αθήνα, Παπαδήμας, 1990).
*Τσιάμης Μήτσος Ν., «Στρατής Αναστασέλλης», Μορφές του ΑιγαίουΙΙ, σ.71-79. Αθήνα, Παπαδήμας, 1990.
*Αιολικά Φύλλα43, 10/1996.

## Παραπομπές


Κατηγορία:Έλληνες σεναριογράφοι
Νικόλαος Μπότασης

Ο **Νικόλαος Δ. Μπότασης** (1874 - 1954) ήταν Έλληνας ναύαρχος του Πολεμικού Ναυτικού, διπλωμάτης και υπουργός Ναυτικών στην δικτατορική κυβέρνηση του Πάγκαλου.

## Βιογραφία
Γεννήθηκε στις Σπέτσες. Ο πατέρας του, Δημήτριος Μπότασης (1839-1924), ήταν λόγιος και βουλευτής. Ο Νικόλαος ακολούθησε σπουδές στη Σχολή Ναυτικών Δοκίμων και εν συνεχεία μετεκπαιδεύτηκε στη Γαλλία. Ως διπλωμάτης υπηρέτησε ως ναυτικός ακόλουθος της ελληνικές πρεσβείας στο Παρίσι. Στις 8 Ιανουαρίου 1926 διαδέχθηκε τον παραιτηθέντα Αλέξανδρο Χατζηκυριάκο ως υπουργός Ναυτικών μέχρι τις 19 Ιουλίου 1926. Συνέγραψε τα έργα: «Η Μετεωρολογία», «Η Πυροβολική» και άλλα. Απεβίωσε το 1954.

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες διπλωμάτες
Κατηγορία:Έλληνες υπουργοί Ναυτικών
Ν
Αλέξανδρος Βακιρτζής

Ο **Αλέξανδρος Βακιρτζής** ήταν Έλληνας ζωγράφος. Γεννήθηκε το 1952 στον Πειραιά από γονείς ζωγράφους και καταγόταν από τη Λέσβο. Απεβίωσε στις 4 Ιουνίου του 2025

## Βιογραφία

Μεγαλώνοντας σ’ ένα καλλιτεχνικό περιβάλλον, όπως είναι φυσικό, τα εφηβικά του χρόνια ήταν γεμάτα καλλιτεχνικές ανησυχίες. Άρχισε μουσικές σπουδές φοιτώντας στο Ωδείο σε τάξεις πιάνου και κρουστών, παράλληλα συμμετείχε σε μουσικά σύνολα της εποχής εκείνης. Σε ηλικία 18 χρονών τον κέρδισε η τέχνη της ζωγραφικής, την οποία υπηρετεί με συνέπεια μέχρι σήμερα (2015).

Από το 1975 παρουσιάζει την τέχνη του σε ατομικές εκθέσεις. Το 1982 φεύγει από την Ελλάδα για να εγκατασταθεί μόνιμα στη Γαλλία και με αφετηρία τη Γαλλία ταξιδεύει παρουσιάζοντας τη δουλειά του σε πολλές Ευρωπαϊκές χώρες, καθώς επίσης και στην Αμερική.
## Έργο και Θεματογραφία

Καλλιέργησε αρχικά έναν υπαιθρισμό στα πλαίσια του ιμπρεσιονισμού, για να στραφεί αργότερα προς το σοσιαλιστικό ρεαλισμό. Κατά την τελευταία δεκαετία κινείται στα πλαίσια των αναπαραστατικών τάσεων και επικεντρώνει τις προσπάθειες του στην απόδοση αρχαίων ελληνικών γλυπτών, όπως οι μετόπες του Παρθενώνα κ.α. Έχει παρουσιάσει τα έργα του σε ατομικές και ομαδικές εκθέσεις.

Έργα του υπάρχουν στο Υπουργείο Αιγαίου και είναι μέλος του “Maison d’ artistes Paris”.

Εκθέσεις ατομικές: Διογένης 1981, 1983, Παρίσι 1984, Δημόκριτος 1987, 1991, 1992, Ζυγός 1988, Ζυγός Ουάσιγκτον 1988, κ.ά. Ομαδικές: Υδατογραφία Μόντε Κάρλο, Παρίσι 1983 και 1984.

## Πηγές
* Λεύκωμα *Έκθεση Λέσβιων Ζωγράφων, Βιογραφίες Καλλιτεχνών* Έκδοση του Επιμελητηρίου Λέσβου και του Φιλοτεχνικού Ομίλου Μυτιλήνης «Ο ΘΕΟΦΙΛΟΣ», Μυτιλήνη 2002
*Gallery Kozas
*Δημοπρασίες Ψαθάρης
* Συλλογικό έργο του 2013, Τα παραμύθια του οσελότου, Οσελότος σε εικονογράφηση Βακιρτζή
*Ερευνητικό Κέντρο ΝΙΚΙΑΣ

## Παραπομπές


Κατηγορία:Έλληνες ζωγράφοι του 20ού αιώνα
Κατηγορία:Έλληνες ζωγράφοι του 21ου αιώνα
Μπιενάλε Σύγχρονης Τέχνης Θεσσαλονίκης

Η **Μπιενάλε Σύγχρονης Τέχνης Θεσσαλονίκης** πραγματοποιήθηκε για πρώτη φορά το 2007 με διοργανωτή το Κρατικό Μουσείο Σύγχρονης Τέχνης. Πρόκειται για μια διεθνούς εμβέλειας πρωτοβουλία του τότε ΥΠ.ΠΟ., νυν ΥΠ.ΠΟ.ΠΑΙ.Θ., με στόχο να εντάξει τη Θεσσαλονίκη στο δίκτυο των Μπιενάλε εικαστικών τεχνών παγκοσμίως. Η 2η Μπιενάλε πραγματοποιήθηκε το 2009 και πάλι με τη στήριξη του ΥΠ.ΠΟ., ενώ από το 2011 και μετά υλοποιείται μέσω του Επιχειρησιακού Προγράμματος Μακεδονία-Θράκη 2007-2013 του ΕΣΠΑ, που συγχρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και την Ελλάδα. Σε αυτό το πλαίσιο διοργανώθηκε το 2011 η 3η, το 2013 η 4η, και το 2015 η 5η Μπιενάλε. Ο γενικός τίτλος των 3 τελευταίων διοργανώσεων είναι *Παλιές Διασταυρώσεις-Make it New* και στο επίκεντρο των εκθέσεων, των δράσεων, των συνεδρίων και όλων των project του τριμερούς αυτού προγράμματος βρίσκεται η Μεσόγειος.

## Στόχοι
Η Μπιενάλε της Θεσσαλονίκης θέτει ως στόχους της την προώθηση στην ευρωπαϊκή εικαστική σκηνή καλλιτεχνικών έργων που προσφέρουν νέες, τολμηρές και ρηξικέλευθες αισθητικές προτάσεις με στόχο την ενίσχυση του καλλιτεχνικού διαλόγου, την πρόσβαση καλλιτεχνών στην ευρωπαϊκή εικαστική σκηνή και την επικοινωνία καλλιτεχνών από διαφορετικές χώρες. Η διοργάνωση επικεντρώνει το ενδιαφέρον της σε μεγάλα ζητήματα διεθνούς επικαιρότητας, παγκόσμιες ανακατατάξεις και κρίσεις που επηρεάζουν τον άνθρωπο και το φυσικό του περιβάλλον, ενώ παράλληλα δημιουργεί δεσμούς με υπάρχοντες εικαστικούς θεσμούς, ευρωπαϊκούς και μη, με σκοπό τις περαιτέρω καλλιτεχνικές ανταλλαγές και εντάσσει τους Έλληνες καλλιτέχνες σε ένα ενδιαφέρον πεδίο αισθητικού διαλόγου με σύνορα ευρύτερα από τα ευρωπαϊκά. Συνεργάζεται δε με όλους τους πολιτιστικούς φορείς της Θεσσαλονίκης και εκτείνεται σε πολλά σημεία της πόλης, διαφορετικά σε κάθε έκδοσή της.

## Χώροι
*Κρατικό Μουσείο Σύγχρονης Τέχνης - Μονή Λαζαριστών
* Κέντρο Σύγχρονης Τέχνης Θεσσαλονίκης - Αποθήκη Β1 στο λιμάνι 
*Μακεδονικό Μουσείο Σύγχρονης Τέχνης
*Βίλα Πετρίδη
*Τελλόγλειο Ίδρυμα Τεχνών
*Μουσείο Φωτογραφίας Θεσσαλονίκης
*Μουσείο Βυζαντινού Πολιτισμού Θεσσαλονίκης
κ.ά..

## Εξωτερικοί σύνδεσμοι
*Μπιενάλε Σύγχρονης Τέχνης Θεσσαλονίκης
*Κρατικό Μουσείο Σύγχρονης Τέχνης Θεσσαλονίκης

Κατηγορία:Εκθέσεις τέχνης
Κατηγορία:Πολιτισμός στη Θεσσαλονίκη
Κιουτσούκ Μουσταφά

Ο **Κιουτσούκ Μουσταφά** (τούρκικα: *Küçük Mustafa*, 1409 - 1422) ήταν Οθωμανός πρίγκιπας, που πολέμησε για να κερδίσει τον θρόνο της Οθωμανικής Αυτοκρατορίας το 1422. Το επίθετο *Κιουτσούκ* σημαίνει μικρός, νέος και χρησιμοποιήθηκε από τους Οθωμανούς χρονογράφους, για να τον ξεχωρίσουν από τον θείο του, Μουσταφά Τσελεμπή, ο οποίος επίσης αγωνίστηκε για τον θρόνο.

## Ιστορία
Ο Κιουτσούκ Μουσταφά γεννήθηκε το 1408 ή το 1409. Ήταν ο δεύτερος γιος του οθωμανού σουλτάνου Μεχμέτ Α΄. Στα πρώτα χρόνια της Οθωμανικής Αυτοκρατορίας, όλοι οι πρίγκιπες είχαν την υποχρέωση να εργαστούν ως διοικητές σε επαρχίες (σαντζάκια). Οι νεαροί πρίγκιπες συνοδεύονταν από έμπειρους πολιτικούς. Το σαντζάκι του Μουσταφά ήταν το Χαμιδελί (κοντά στη σημερινή Ισπάρτα της Τουρκίας). Μετά τον θάνατο του πατέρα του, το 1421, φοβούμενος για τη ζωή του, δραπέτευσε στα μπεϊλίκια του Καραμάν. Στο Καραμάν, ενθαρρύνθηκε από τον οθωμανό πασά Σαραπτάρ Ιλίας, να επαναστατήσει εναντίον του αδερφού του και νέου σουλτάνου, Μουράτ Β΄.

## Εξέγερση
Αμέσως μετά τη στέψη του, ο Μουράτ Β΄, ασχολήθηκε με τις εξεγέρσεις του θείου του, Μουσταφά Τσελεμπή. Μετά την ήττα και τον θάνατο του Μουσταφά, ο Μουράτ πολιόρκησε την Κωνσταντινούπολης, για να τιμωρήσει τον βυζαντινό αυτοκράτορα, Μανουήλ Β΄ Παλαιολόγο, που υποστήριξε τον Μουσταφά Τσελεμπή. Ο Κιουτσούκ Μουσταφά βρήκε την ευκαιρία να επαναστατήσει. Με την υποστήριξη των στρατευμάτων του Καραμάν, άρχισε να καταλαμβάνει την Ανατολία. Ο Βυζαντινός αυτοκράτορας, βλέποντας την εξέγερση ως ανακούφιση από την πολιορκία, υποστήριξε την επανάσταση. Αν και ηττήθηκε στην Προύσα, τη συμπρωτεύουσα της Οθωμανικής Αυτοκρατορίας, ο Κιουτσούκ Μουσταφά κατέλαβε τη Νίκαια, μια άλλη σημαντική πόλη της Ανατολίας.

## Τέλος της εξέγερσης
Όταν έμαθε για την εξέγερση, ο Μουράτ άφησε την πολιορκία της Κωνσταντινούπολης και επέστρεψε στην Ανατολία. Εκεί συμμάχησε με τον Σαραπτάρ και ο Σαραπτάρ πρόδωσε τον Κιουτσούκ Μουσταφά, αλλάζοντας στρατόπεδο. Σύντομα οι δυνάμεις του Μουράτ κατέλαβαν τη Νίκαια. Παρά το γεγονός ότι ο Μουσταφά προσπάθησε να φύγει, σύντομα συνελήφθη και εκτελέστηκε.

Κατηγορία:Οθωμανοί
Ο άλλος μου εαυτός

Το **Ο άλλος μου εαυτός** (αγγλικά: Splitting Adam) είναι αμερικανική κωμική τηλεοπτική ταινία επιστημονικής φαντασίας, η οποία προβλήθηκε στις 16 Φεβρουαρίου 2015. Στην Ελλάδα, η ταινία προβλήθηκε στις 29 Νοεμβρίου 2015. Στην ταινία πρωταγωνιστούν οι Τζέις Νόρμαν, Τζακ Γκρίφο και Ιζαμπέλα Μόνερ.

## Πλοκή

Μετά από ένα ατύχημα με ένα μυστηριώδες σολάριουμ του θείου του, ο Άνταμ λύνει όλα του τα προβλήματά με κλόνους. Με τη βοήθεια τής νέας του δημιουργίας, ο Άνταμ ξεκινάει ένα συναρπαστικό καλοκαίρι με μία επική βουτιά.

## Ηθοποιοί

* Τζέις Νόρμαν ως Άνταμ Μπέικερ, Άνταμ #2, Γουίνστον (Άνταμ #3), Πάρτι Μπόι (Άνταμ #4), Ευαίσθητος (Άνταμ #5), Τέλειος (Άνταμ #6)
* Ιζαμπέλα Μόνερ ως Λόρι Κόλινς
* Τζακ Γκρίφο ως Βανς Χάνσαμ
* Αμάρ Γούτεν ως Σέλντον
* Σεθ Ισαάκ Τζόνσον ως Ντάνι
* Τέιτ Τσάπμαν ως Γκίλιαν Μπέικερ
* Τόνι Καβαλέρο ως Μαγικός Μιτς

## Παραπομπές


## Εξωτερικοί σύνδεσμοι
* Επίσημη Ιστοσελίδα

Κατηγορία:Ταινίες του Nickelodeon
Κατηγορία:Τηλεταινίες
Κατηγορία:Ταινίες του 2015
Κατηγορία:Καναδικές ταινίες
Κατηγορία:Καναδικές κωμικές ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές κωμικές ταινίες
Γρηγόρης Γλιγλής

Ο **Γρηγόρης Γλιγλής** είναι ζωγράφος και παραγωγός βιολογικού ελαιόλαδου από τη Λέσβο. Γεννήθηκε στη Μυτιλήνη το 1965, αλλά είναι μεγαλωμένος στην Αθήνα. Σήμερα ζει και εργάζεται στο Σκόπελο Λέσβου.

## Βιογραφία
Ο Γρηγόρης Γλιγλής έχει καταφέρει να συνδυάσει την αγροτική ζωή με τη ζωγραφική. Το 1978 συνδέεται φιλικά με τον ζωγράφο Θάνο Κουτσοτάσιο και αποκτά τις πρώτες γνώσεις του επάνω στο ελεύθερο σχέδιο και στο χρώμα. Κατόπιν συνεχίζει στo τμήμα ζωγραφικής στη Σχολή του Γιώργου Κουπλάκα. Παράλληλα σπουδάζει Μηχανικός Ηλεκτρολόγος στο Πολυτεχνείο. 

## Έργο
Παρουσιάζει σε ηλικία 18 ετών τα έργα του για πρώτη φορά. Από το 1983 έχει πραγματοποιήσει δώδεκα συλλογικές εκθέσεις σε Ρόδο, Μυτιλήνη, Κύπρο, στην γκαλερί "Ηλιοτρόπιο" στην Αθήνα, στη Γερμανία και οκτώ ομαδικές.
Το 2007 εκθέτει τα έργα του στο Επιμελητήριο Λέσβου μαζί με τον Αλέξανδρο Βακιρτζή.

## Πηγές
* Λεύκωμα ''Έκθεση Λέσβιων Ζωγράφων, Βιογραφίες Καλλιτεχνών'' Έκδοση του Επιμελητηρίου Λέσβου και του Φιλοτεχνικού Ομίλου Μυτιλήνης «Ο ΘΕΟΦΙΛΟΣ», Μυτιλήνη 2002
* Συνέντευξη του κου. Γλιγλή

Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Οδός Βαλαωρίτου (Θεσσαλονίκη)

Η **οδός Βαλαωρίτου** είναι ένας δρόμος στο κέντρο της Θεσσαλονίκης. Ξεκινάει από την οδό Δωδεκανήσου και καταλήγει στην οδό Ίωνος Δραγούμη. Διασταυρώνεται με την οδό Συγγρού.

Η οδός Βαλαωρίτου είναι γνωστή για τα νυχτερινά μαγαζιά. Ουσιαστικά πρόκειται για μια παλιά περιοχή ιστορικού χαρακτήρα, η οποία έχει αλλάξει χαρακτήρα με τα μπαρ, τις μπυραρίες και τα club που έχουν εγκατασταθεί εκεί τα τελευταία χρόνια στα παλιά διατηρητέα και νεοκλασικά κτίρια της καθιστώντας την σήμερα το πιο δημοφιλές και νεανικό σημείο της πόλης.

## Στοές
### Στοά Μαλακοπής
[μικρογραφία|Στοά Μαλακοπή ([Τράπεζα Θεσσαλονίκης)]]
Ένα από τα πλέον αντιπροσωπευτικά κτίρια της οικονομικής και εμπορικής ανάπτυξης των αρχών του 20ού αιώνα είναι το παλιό κτίριο της Τράπεζας Θεσσαλονίκης, γνωστό σήμερα ως Στοά Μαλακοπής. Χτίστηκε το 1907-08 από τον αρχιτέκτονα Βιταλιάνο Ποζέλι προκειμένου να στεγαστεί η τράπεζα. Χάρη στην εβραϊκή παροικία και την μεγάλη κίνηση από τα Βαλκάνια η περιοχή απέκτησε έντονο εμπορικό ενδιαφέρον. Μετά τον Β΄ Παγκόσμιο Πόλεμο, η στοά παρέμεινε οικονομικό κύτταρο του κέντρου, ωστόσο οι δραστηριότητες αφορούσαν πλέον εμπορικά καταστήματα λευκών ειδών και βιοτεχνίες έτοιμων ενδυμάτων.

### Στοά Ολύμπου
Η Στοά Ολύμπου βρίσκεται λίγο πιο κάτω από την Βαλαωρίτου στην οδό Λέοντος Σοφού. Η στοά βρίσκεται στο κέντρο εμπορικής δραστηριότητας της πόλης καθώς στο εσωτερικό της λειτουργούν δεκάδες καταστήματα πώλησης ρούχων και υφασμάτων. Εδώ λειτουργούσε μέχρι πρόσφατα και η Θ΄ ΔΟΥ, με αποτέλεσμα το σημείο να είναι ένα από το πλέον πολυσύχναστα του κέντρου.

## Η ανάπλαση της περιοχής
Τον Ιούλιο του 2014 ξεκίνησε η ανάπλαση της περιοχής γύρω από την οδό Βαλαωρίτου. Το έργο περιλαμβάνει μιας περιοχή 110 στρεμμάτων και εγκαινιάστηκε τον Απρίλιο του 2016. Ουσιαστικά πρόκειται για νέες κυκλοφοριακές ρυθμίσεις, διεύρυνση των πεζοδρομίων και προστασία τους, δημιουργία δικτύου πεζοδρομήσεων, στο οποίο κατ’ εξαίρεση θα επιτρέπεται η κυκλοφορία οχημάτων άμεσης ανάγκης και φορτοεκφόρτωσης, διαχείριση της μεγάλης ποσότητας απορριμμάτων, με την εγκατάσταση ημι-βυθιζόμενων κάδων απορριμμάτων μεγάλης χωρητικότητας, νέο ενιαίο αστικό φωτισμό με συνδυασμό φωτιστικών ιστού και κρεμαστών φωτιστικών στους στενούς δρόμους, δημιουργία πολιτιστικής διαδρομής ανάδειξης των Διατηρητέων Μνημείων. Επίσης οι βιοκλιματικές επεμβάσεις στην περιοχή περιλαμβάνουν την αντικατάσταση των επικαλύψεων των δαπέδων με ψυχρά υλικά στα πεζοδρόμια και στους άξονες κίνησης οχημάτων καθώς και τη δημιουργία συντριβανιών και νεροκουρτίνων. Στην πλατεία Χρηματιστηρίου τοποθετήθηκε επιδαπέδιος ανεμιστήρας οριζόντιου άξονα σε συνδυασμό με στέγαστρο και καθιστικά ενώ ανεμιστήρες τοποθετήθηκαν και επί κτιρίων πέριξ της οδού Βαλαωρίτου. Σκοπός είναι η βιοκλιματική αναβάθμιση της ευρύτερης περιοχής, με αποτέλεσμα τους θερινούς μήνες η θερμοκρασία να είναι μειωμένη κατά μέσο όρο έως και 5 βαθμούς Κελσίου.

## Αναφορές


Βαλαωρίτου
Οδός Λένορμαν

Η **Οδός Λένορμαν** είναι ένας από τους μεγαλύτερους δρόμους της Αθήνας. Αρχίζει στην πλατεία Μεταξουργείου, περνάει από τον Κολωνό και καταλήγει στην Κολοκυνθού. Έχει μήκος περίπου 2,2 χιλιόμετρα και είναι διπλής κατεύθυνσης, εξαιρουμένης της καθόδου για ιδιωτικά οχήματα από την οδό Παλαμηδίου μέχρι και την οδό Τριπόλεως. Πήρε το όνομά της από το Γάλλο φιλέλληνα αρχαιολόγο Φρανσουά Λενορμάν, ο οποίος το 1860 πήρε μέρος στις ανασκαφές της Ελευσίνας και η προτομή του βρίσκεται μπροστά από την είσοδο του Ναού του Αγίου Κωνσταντίνου στον Κολωνό.  Μολονότι ο Γάλλος φιλέλληνας από τον οποίο πήρε το όνομά της η οδός, λεγόταν Φρανσουά Λενορμάν (τονισμένο στη λήγουσα), το όνομα που επικράτησε για την οδό είναι Λένορμαν (τονισμός  στην προπαραλήγουσα).

Το 1927, η Λένορμαν ονομαζόταν οδός Κηφισού και παλαιότερα Κολοκυνθούς.

## Αναφορές


Λένορμαν
Δελλαπόρτας

Το ελληνικό επώνυμο **Δελλαπόρτας** μπορεί να αναφέρεται σε κάποιο από τα εξής πρόσωπα:

* Ανδρέας Δελλαπόρτας (1831-;), δημοσιογράφος, ποιητής και θεατρικός συγγραφέας.
* Νικόλαος Δελλαπόρτας (1852-1928), καθηγητής της οφθαλμολογίας.
* Παύλος Δελλαπόρτας (1905 - 7 Απριλίου 1980), δικαστικός.
* Τζώρτζης Δελλαπόρτας, μουσικός και συνθέτης χορωδιακής μουσικής.

## Δείτε επίσης
* Δελλαπορτάτα, οικισμός της Κεφαλονιάς
Ευρωπαϊκό Πρωτάθλημα Καλαθοσφαίρισης Ανδρών Κ-20 2015

Το **Ευρωπαϊκό Πρωτάθλημα Καλαθοσφαίρισης Ανδρών Κ-20 2015** είναι η 18η ευρωπαϊκή διοργάνωση για παίκτες κάτω των 20 ετών. Οι αγώνες θα γίνουν στην πόλη Λατισάνα της Ιταλίας.

## Ομάδες

* (διοργανώτρια)
* (Περσινή πρωταθλήτρια)
* 
* 
* 
* 
* 
* 
* 
* 

* 
* 
* 
* 
* 
* 
* 
* (ανέβηκε από την 2η κατηγορία)
* (ανέβηκε από την 2η κατηγορία)
* (ανέβηκε από την 2η κατηγορία)
|}

## Πρώτος Γύρος

### Όμιλος Α'

### Όμιλος Β'

### Όμιλος Γ'

### Όμιλος Δ'

## Δεύτερη Φάση
### Όμιλος Ε'

### Όμιλος ΣΤ'

## Γύρος Κατάταξης

### 1ος Όμιλος

### 2ος Όμιλος

## Ματς Κατάταξης Θέσεων 17-20

Οι αγώνες θα διεξαχθούν στις 17 και 19 Ιουλίου 2015.

## Ματς Κατάταξης Θέσεων 13-16

Οι αγώνες διεξήχθησαν στις 17 και 19 Ιουλίου 2015.

## Ματς Κατάταξης Θέσεων 9-12

Οι αγώνες διεξήχθησαν στις 17 και 19 Ιουλίου 2015.

## Πίνακας φάσης νοκ-άουτ (Θέσεις 1-8)

Εδω ανταγωνίζονται οι 8 καλύτερες ομάδες της διοργάνωσης για να αναδειχθεί η πρωταθλήτρια ομάδα.

## Ματς Κατάταξης Θέσεων 5-8

Οι αγώνες διεξήχθησαν στις 18 και 19 Ιουλίου 2015.

## Τελική Κατάταξη

Κατηγορία:Καλαθοσφαίριση στην Ευρώπη
Μαύρο αγριοκύμινο (αποσαφήνιση)

Η ονομασία **Μαύρο αγριοκύμινο** μπορεί να αναφέρεται στο:
* Βούνιον το βολβοκάστανον *(Bunium bulbocastanum)*, φυτό.
* Βούνιον το περσικόν *(Bunium persicum)*, φυτό.
Νιγκέλλα (αποσαφήνιση)

Η ονομασία **Νιγκέλλα** ή **Νιγέλλα** μπορεί να αναφέρεται στο:
* Μελάνθιον (φυτό) *(Nigella)*, το γένος του φυτού.
* Μελάνθιον το ήμερον *(Nigella sativa)*, φυτό.
Σεμσιρουχσάρ Χατούν

Η **Σεμσιρουχσάρ Χατούν** (Οθ. Τούρκικα: شمس رخسار خاتون) (Τούρκικα: *Şemsiruhsar Hatun*, ? - 1613) ήταν η δεύτερη σύζυγος του σουλτάνου Μουράτ Γ', μητέρα της Ρουκιγιέ Σουλτάν.

Ο πλήρης τίτλος ήταν: ***Devletlu İsmetlu Şemsiruhsar Hatun Aliyyetü'ş-Şân Hazretleri***

## Βιογραφία
Η Σεμσιρουχσάρ Χατούν γεννήθηκε ως Κιρκασιανή πριγκίπισσα και αρχικά ονομαζόταν Ροχάν. Ήταν κόρη του πρίγκιπα Καγιάκ Μπέη. Είχε επίσης έναν αδελφό, τον πρίγκιπα Σεπσούκ Μπέη. Ήταν μακρινή συγγενής του πρίγκιπα Ινάλ, και μέσω αυτού είχε συγγένεια με την Μαχιντεβράν Σουλτάν, σύζυγο του Σουλεϊμάν Α', με την Μαχφιρούζ Χατιτζέ Σουλτάν, σύζυγο του Αχμέτ Α΄ και με την Σατσμπαγλί Χατούν, σύζυγο του Ιμπραήμ Α΄.

Η Σεμσιρουχσάρ Χατούν απόλαυσε τα προνόμια ενός μέλους της Βασιλικής οικογένειας. Η Σεμσιρουχσάρ γέννησε μία κόρη, την Ρουκιγιέ Σουλτάν. Μετά το θάνατο του Μουράτ το 1595, το χαρέμι και τα άτομα που τον περιέβαλαν στάλθηκαν στο παλιό παλάτι αλλά η Σεμσιρουχσάρ Χατούν έμεινε στο παλάτι Τοπ Καπί μαζί με την Σαφιγιέ Σουλτάν, την πρώτη σύζυγο του Μουράτ Γ', η οποία έγινε Βαλιντέ Σουλτάν εφόσον ο γιος της Μωάμεθ Γ΄ ανέβηκε στον θρόνο. Η Σεμσιρουχσάρ έμεινε στο παλάτι Τοπ Καπί επειδή δεν είχε κανένα ενδιαφέρον για τις κρατικές υποθέσεις.

Η Σεμσιρουχσάρ Χατούν πέθανε το 1613 στην Κωνσταντινούπολη.

## Παραπομπές

## Πηγές
* There were forty wives and concubines (of  non-haseki rank) of Sultan Murad III, of which there was Şemsiruhsar  Hatun, the mother of Princess Rukiye
* 40'ı aşkın hasekisi olan III. Murad'ın kadınlarının adlarını ve sayılarını tespit etmek pek zor. Bu, babasında da aynı şekildedir. Nurbanu Sultan ve Safiye Sultanların, kocalannın cariyelerle münasebette bulunmalanna göz yummakla beraber, daima başkadın mevkiini muhafaza ettikleri biliniyor. Bununla beraber Alderson, Safiye Sultan,dan başka III. Muradln şu kadınlannın isimlerini vermekt'edir: Mihriban, Nazperver Şahihuban, Fahriye? oğlu Mehmed tarafindan takdim edilen Islav soyundan bir cariye. Sod. Tablo XII. Ahmet Refik Bey de Nazperver ile Şahihuban'ın haseki olduğunu kabul ediyor. Kadılınlar Saltanatı, I., 103, 111.
* http://melikechimaymuhtesemyuzyil.blogspot.com/2014/03/cerkasski-hanedannn-kadersiz-prensesleri.html Mahidevran Hatun's family by Melike Chimay
* http://www.kamatur.org/component/content/article/13-tarih/58-xiv-xvii-yyilda-karaylilar?format=pdf
* Leslie P. Peirce (1993). *[https://books.google.gr/books?id=L6-VRgVzRcUC&hl=el The Imperial Harem: Women and Sovereignty in the Ottoman Empire]*. Oxford University Press. pp. 106–107. ISBN 978-0-195-08677-5
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Κύπελλο Γ΄ κατηγορίας και Επίλεκτης κατηγορίας ΣΤΟΚ 2015-16

Το **Κύπελλο Γ΄ κατηγορίας και Επίλεκτης κατηγορίας ΣΤΟΚ 2015-16** ήταν η 8η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ (προηγουμένως γνωστό με την ονομασία *Κύπελλο Κύπρου Γ΄ – Δ΄ κατηγορίας*). Το κύπελλο κατέκτησε η Αλκή Ορόκλινη για πρώτη φορά στην ιστορία της.

## Σύστημα διεξαγωγής
Στο Κύπελλο Γ΄ κατηγορίας και Επίλεκτης κατηγορίας ΣΤΟΚ 2015-16 είχαν δικαίωμα συμμετοχής μόνο οι ομάδες της Γ΄ κατηγορίας 2015-16 και της Επίλεκτης κατηγορίας ΣΤΟΚ 2015-16 (σύνολο 30 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 8 από τις 30 ομάδες.

Διεξήχθη σε 3 γύρους. Στα προημιτελικά έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι. 

Στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

## Προημιτελικά
Στην προημιτελική φάση συμμετείχαν όλες οι ομάδες που δήλωσαν συμμετοχή.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν η Αλκή Ορόκλινη και ο Ποδοσφαιρικός Όμιλος Ξυλοτύμβου 2006. Ο τελικός διεξήχθη στις 4 Μαΐου 2016 στο Στάδιο Εθνικού Άχνας στο Δασάκι Άχνας. Νικήτρια ήταν η Αλκή Ορόκλινη με σκορ 2-1.

## Παραπομπές


## Πηγές
*
*
*
*

## Δείτε επίσης

* Κύπελλο Γ΄ κατηγορίας και Επίλεκτης κατηγορίας ΣΤΟΚ
* Γ΄ κατηγορία ποδοσφαίρου ανδρών Κύπρου 2015-16
* Επίλεκτη κατηγορία ΣΤΟΚ 2015-16

Κατηγορία:Κύπελλο Γ΄ κατηγορίας και Επίλεκτης κατηγορίας ΣΤΟΚ
Κατηγορία:Εγχώρια ποδοσφαιρικά κύπελλα 2015-2016
Το Ξύπνημα του Τρόμου

**Το Ξύπνημα του Τρόμου** (αγγλικά: *Raptor*) γνωστό και ως **Καρνόσαυρος 4** είναι μια *απευθείας- σε- βίντεο* ταινία τρόμου του 2001 σε σκηνοθεσία Τζιμ Γουινόρσκι. Επαναχρησιμοποιεί συχνά stock footage (σκηνές) από τις τρεις προηγούμενες ταινίες *Carnosaur* και ακολουθεί την ίδια πλοκή των κλωνοποιημένων δεινοσαύρων οι οποίοι σπέρνουν τον τρόμο.

## Πλοκή
Όταν μια σειρά από ανεξήγητες και πολύ αιματηρές επιθέσεις ζώων χτυπά την κοινότητά του, ο σερίφης Τζιμ Τάνερ και η βοηθός του Μπάρμπαρα προσπαθούν να μάθουν περί τίνος πρόκειται. Και έτσι βρίσκουν τον Δρ. Χάιντ, έναν πρώην στρατιωτικό ερευνητή του οποίου η κρατική χρηματοδότηση για ένα έργο κλωνοποίησης δεινοσαύρων σταμάτησε. Όταν το Πεντάγωνο ανακαλύπτει ότι ο Χάιντ έχει λάβει ξένη υποστήριξη για να συνεχίσει τα πειράματά του, στέλνουν ειδικές ομάδες για να σώσουν τον Τάνερ, τη Μπάρμπαρα καθώς και να σταματήσουν τον Χάιντ και τους μεταλλαγμένους δεινόσαυρους.

## Ηθοποιοί και χαρακτήρες
*Έρικ Ρόμπερτς ως *Τζιμ Τάνερ*
*Κόρμπιν Μπέρνσεν ως *Δρ. Χάιντ*
*Μελίσσα Μπρασελέ ως *Μπάρμπαρα Φίλιπς*
*Τιμ Άμπελ ως *Κάπτεν Κόνελι*
*Γίλιαμ Μονρό ως *Κάπτεν Γιόρκ*
*Χάρισον Πέιτζ ως Αναπληρωτής *Μπεν Γκλόβερ*
*Φρανκ Νόβακ ως *Λάιλ Σελ*

## Υποδοχή
Όπως και οι προηγούμενες ταινίες Carnosaur, το Raptor έλαβε γενικά αρνητικές κριτικές. Στο IMDb έχει μια βαθμολογία των 2,5/10 καθώς και μια "Rotten" (σάπια) βαθμολογία στο Rotten Tomatoes των 23%.

## Λάθη της ταινίας
*Σε πολλές σκηνές στην ταινία η τοποθεσία των γεγονότων αλλάζει από το ένα μέρος στο άλλο σε εντελώς διαφορετικό μέρος. Ακόμη και στην ίδια σκηνή η θέση μπορεί να αλλάξει μεταξύ των λήψεων. Αυτό συμβαίνει επειδή η ταινία παίρνει τις περισσότερες σκηνές της από άλλες ταινίες.
*Στην αρχική σκηνή το Τζιπ έχει πλαστικά παράθυρα. Ωστόσο, όταν η αστυνομία ερευνήσει το τζιπ τότε τα παράθυρα είναι γυάλινα.

## Εξωτερικοί Σύνδεσμοι
*Raptor στο Rotten Tomatoes
*Raptor στο Allmovie

Κατηγορία:Αμερικανικές ταινίες της δεκαετίας 2000
Κατηγορία:Ταινίες τρόμου
Κατηγορία:Ταινίες επιστημονικής φαντασίας
Κατηγορία:Ταινίες του 2001
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Μπέττυ Σκούφα

Η **Μπέττυ (Ελισάβετ) Σκούφα** του Δημητρίου (Ηνωμένο Βασίλειο, 28 Απριλίου 1972), είναι Ελληνίδα εκπαιδευτικός, πολιτικός και πρώην βουλευτής του ΣΥΡΙΖΑ. Εκλέχθηκε πρώτη φορά στην Βουλή των Ελλήνων -εκλογική περιφέρεια Πιερίας- στις βουλευτικές εκλογές του Ιανουαρίου του 2015 και επανεκλέχθηκε το 2019.

## Βιογραφία
Γεννήθηκε το 1972. Το 1997 ολοκλήρωσε τις σπουδές της στο Τμήμα Φιλοσοφικών και Κοινωνικών Σπουδών στο Πανεπιστήμιο Κρήτης, στο Ρέθυμνο και το 2001 απέκτησε μεταπτυχιακό τίτλο στη Φιλοσοφία από το Πανεπιστήμιο Ρουρ στο Μπόχουμ της Γερμανίας, όπου φοίτησε με υποτροφία από το ΙΚΥ. Το 2001 και επί 7 χρόνια ανέλαβε υπεύθυνη εκπαιδευτική σύμβουλος των γερμανικών  ως ξένης γλώσσας σε κεντρικό φροντιστήριο στη Θεσσαλονίκη. Από το 2008 ως τον Ιανουάριο του 2015 δίδαξε Νεοελληνική Γλώσσα και γερμανικά σε φροντιστήρια. Έχει μία κόρη.

### Πολιτική δραστηριότητα
Από τα φοιτητικά της χρόνια έχει ενεργό συμμετοχή στα ζητήματα για την αντιμετώπιση του κοινωνικού αποκλεισμού και της φτώχειας. Σε τοπικό επίπεδο δραστηριοποιήθηκε και σε θέματα οικολογίας και ήταν μέλος Συντονιστικού της Επιτροπής ενάντια στην απόθεση βιομηχανικών αποβλήτων στον Όλυμπο. Σε πανελλαδικό επίπεδο είναι μέλος σε εθελοντικές οργανώσεις και σε ευρωπαϊκά φόρουμ. Έχει συμμετάσχει σε διαμαρτυρίες και εθελοντικές δράσεις όπως το συμβολικό άνοιγμα των διοδίων της Λεπτοκαρυάς τον Απρίλιο του 2015. 
Μετέχει και εκλέγεται συνεχώς στα εσωκομματικά όργανα του ΣΥΡΙΖΑ από το 2011 και μετά. Μεταξύ άλλων έχει διατελέσει μέλος της Ν.Ε. του ΣΥΡΙΖΑ Πιερίας (υπεύθυνη Περιβάλλοντος). Για πρώτη φορά ήταν υποψήφια στις βουλευτικές εκλογές στην Πιερία τον Μάιο του 2012, συγκεντρώνοντας 1.574 ψήφους.
Διεκδίκησε θέση περιφερειακής συμβούλου στις περιφερειακές εκλογές του 2014 στηρίζοντας για περιφερειάρχη τη Δέσποινα Χαραλαμπίδου με την Ριζοσπαστική Αριστερή Ενότητα και ήταν 1η σε ψήφους από την παράταξη.
Στις εκλογές του Ιανουαρίου του 2015 εξελέγη με το ΣΥΡΙΖΑ βουλευτής Πιερίας λαμβάνοντας 6.234 ψήφους. Επανεξελέγη στην έδρα της στις εκλογές του Σεπτεμβρίου της ίδιας χρονιάς, όπως επίσης και στις εκλογές του 2019. 

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Πιερίας
ΕΡΤ Ορεστιάδας

Ο **Ραδιοφωνικός Σταθμός Ορεστιάδας** (**ΕΡΤ Ορεστιάδας**) είναι ο τοπικός ενημερωτικός ραδιοφωνικός σταθμός της Ορεστιάδας και της περιφερειακής ενότητας Έβρου.

## Ιστορικό
Ξεκίνησε τη λειτουργία του τον Ιούλιο του 1965 ως *Στρατιωτικός Ραδιοφωνικός Σταθμός Νέας Ορεστιάδας* στα μεσαία κύματα και τους 1.079 χιλιόκυκλους, από έναν μικρό πομπό ισχύος 1KW. Το Μάιο του 1969 εντάχθηκε στη μετέπειτα ΥΕΝΕΔ. Το 1970 άλλαξε πομπό ισχύος 10KW για να ενισχυθεί η ισχύς του σταθμού στα μεσαία κύματα. Το 1975 μεταφέρθηκε στους 1.080 χιλιόκυκλους. Το 1982 εντάχθηκε στη μετέπειτα ΕΡΤ2 και από το 1987 μέχρι και σήμερα στην ΕΡΤ (ως ΕΡΑ Ορεστιάδας).

Η ΕΡΤ Ορεστιάδας από το 1990 εκπέμπει και στα FM στους 103.5&nbsp;MHz από έναν πομπό ισχύος 10KW και συγκεκριμένα μέχρι το 2010 εξέπεμπε από το κέντρο εκπομπής της Λευκίμμης ώσπου ξέσπασε πυρκαγιά και καταστράφηκε ο πομπός των FM και έτσι από τότε μέχρι και σήμερα εκπέμπει από την Πλάκα της Αλεξανδρούπολης, στην ίδια όμως συχνότητα από έναν πομπό ισχύος 2KW καλύπτοντας παράλληλα όλη την Περιφερειακή Ενότητα Έβρου. Στις 23 Φεβρουαρίου 2012 σταμάτησε να εκπέμπει στα μεσαία.

Στις 11 Ιουνίου 2013 μετά την ανακοίνωση για το κλείσιμο της ΕΡΤ οι απολυμένοι εργαζόμενοι συνέχισαν κανονικά την μετάδοση του προγράμματος του σταθμού.

Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Ορεστιάδας αλλάζοντας το όνομά της σε ΕΡΤ Ορεστιάδας.

## Παραπομπές


## Εξωτερικοί σύνδεσμοι
*Ακούστε ζωντανά από το ERT Echo
*Ακούστε την ΕΡΤ Ορεστιάδας
*Επίσημη ιστοσελίδα
*Επίσημο ιστολόγιο της ΕΡΤ Ορεστιάδας

Κατηγορία:Ελληνική Ραδιοφωνία
Γαλλικό Ινστιτούτο Θεσσαλονίκης

Το **Γαλλικό Ινστιτούτο Θεσσαλονίκης** είναι ένα μορφωτικό και πολιτιστικό ίδρυμα στη Θεσσαλονίκη.

## Ιστορία
Η παρουσία του στη Βόρεια Ελλάδα ανάγεται στο 1906, χρονιά που η Mission Laïque Française ίδρυσε το πρώτο γαλλικό λύκειο στη Θεσσαλονίκη. Το 1914-1918 στέγασε τον Στρατό της Ανατολής και το 1944 καταστράφηκε εν μέρει από τα γερμανικά στρατεύματα. Λειτούργησε για πρώτη φορά ως μορφωτικό ίδρυμα τον Οκτώβριο του 1946. Το 1968 καταστράφηκε από πυρκαγιά και ξανάνοιξε τις πόρτες του τον Σεπτέμβρη του 1971, στις σημερινές εγκαταστάσεις του. Στη δεκαετία του 1960 ένα δημοτικό σχολείο, το Γαλλικό Σχολείο Θεσσαλονίκης, συμπληρώνει το σύνολο, ενώ μια προσαρμοσμένη διδασκαλία παρέχεται στις μεγαλύτερες τάξεις, με την υποστήριξη του Εθνικού Κέντρου Διδασκαλίας εξ αποστάσεως (CNED). 

## Τομείς δραστηριοτήτων
Σήμερα, οι δραστηριότητες του Γαλλικού Ινστιτούτου χωρίζονται σε τέσσερις μεγάλους τομείς:
* Τη διδασκαλία της γαλλικής ως ξένης γλώσσας που αποτελεί, με βάση τον αριθμό των σπουδαστών, την κυριότερη δραστηριότητα. 
* Την ενημέρωση για τις σπουδές στη Γαλλία (Espace Campusfrance) στο μεγαλύτερο πανεπιστημιακό κέντρο της Ελλάδας και την υποστήριξη στον τομέα της καινοτομίας, της επιστημονικής και πανεπιστημιακής συνεργασίας. 
* Το εξεταστικό κέντρο. Πρόκειται επί της ουσίας για εξετάσεις που συνδέονται άμεσα με τη διδασκαλία της γαλλικής ως ξένης γλώσσας (FLE): DELF, DALF, Sorbonne.
* Τον τομέα των τεχνών με δεσπόζουσες τις οπτικές τέχνες. Το ινστιτούτο διαθέτει αίθουσα εκθέσεων 300 τ.μ. και συμμετέχει στα σημαντικότερα πολιτιστικά ραντεβού της Βόρειας Ελλάδας στο χώρο του σινεμά (Διεθνές Φεστιβάλ Κινηματογράφου Θεσσαλονίκης, Φεστιβάλ Ντοκιμαντέρ Θεσσαλονίκης), των πλαστικών τεχνών (Μπιενάλε Σύγχρονης Τέχνης Θεσσαλονίκης και Μπιενάλε Φωτογραφίας), του βιβλίου (Διεθνής Έκθεση Βιβλίου Θεσσαλονίκης) και στον επιστημονικό χώρο (εκθέσεις, διαλέξεις).

Υποστηρίζει τις δράσεις των γαλλόφωνων και γαλλόφιλων συλλόγων της Βόρειας Ελλάδας, καθώς επίσης και τις τοπικές πρωτοβουλίες που στρέφονται προς τη Γαλλία. 
 
Το Γαλλικό Ινστιτούτο στεγάζει επίσης το Σχολείο Νέας Ελληνικής Γλώσσας του Αριστοτελείου Πανεπιστημίου Θεσσαλονίκης και τα γραφεία του Γενικού Προξενείου της Γαλλίας.

## Παραπομπές

Κατηγορία:Πολιτισμός στη Θεσσαλονίκη
Κατηγορία:Εκπαιδευτικά ιδρύματα στη Θεσσαλονίκη
Κατηγορία:Ελληνογαλλικές σχέσεις
Η Φόρμουλα της Εδέμ

**Η Φόρμουλα της Εδέμ** (αγγλικά: *The Eden Formula*) γνωστό και ως **Καρνόσαυρος 5** είναι μια χαμηλού προϋπολογισμού τηλεοπτική ταινία του 2006 σε σκηνοθεσία και σενάριο Τζον Καρλ Μπούχλερ. Η ταινία χρησιμοποιεί σκηνές από την ταινία Καρνόσαυρος.

## Πλοκή
Στη βιομηχανική περιοχή του κέντρου του Λος Άντζελες, ο Δρ. Χάρισον Πάρκερ έχει δημιουργήσει τη "Φόρμουλα της Εδέμ". Αυτή η νέα, επαναστατική τεχνολογία αιχμής μπορεί να παράγει συνθετικά κάθε είδους οργανισμό. Και όντως το κάνει με ολέθρια αποτελέσματα, αφού το αποτέλεσμα είναι η δημιουργία ενός δολοφονικού Τυραννόσαυρου!

## Ηθοποιοί και χαρακτήρες
*Τζεφ Φάχει ως Δρ. *Χάρισον Πάρκερ*
*Ντι Γουάλας ως *Ρόντα*
*Τόνι Τοντ ως *Τζέιμς Ράντκλιφ*
*Αλεξάνδρα Φορντ ως *Ρεμπέκα Γουίντερς*
*Στέφεν Γουώστελ ως *Έντι*
*Ντον Λους ως *Ράιλι*
*Πάολα Φικάρα ως *Ρέβερς*
*Γκρέγκορι Γκαστ ως *Χάρλον Μακ Βίκερ*

## Υποδοχή
Οι κριτικές ήταν περισσότερο αρνητικές, λόγω του βαρετού και πτωχού σεναρίου και επίσης της μικρής διάρκειας εμφάνισης του δεινόσαυρου στην οθόνη. Έχει μια βαθμολογία των 3,0/10 στο IMDb καθώς και μια κάκιστη βαθμολογία των 0% στο Rotten Tomatoes.

## Κυκλοφορία
Η ταινία κυκλοφόρησε σε DVD από την Westlake Entertainment στις 20 Φεβρουαρίου του 2007. Βέβαια αυτή η έκδοση δεν περιέχει καθόλου ειδικά χαρακτηριστικά παρά μόνο την ταινία. Επίσης η ιστοσελίδα κριτικής ταινιών Popcorn pictures έδωσε στην ταινία μια βαθμολογία των 1/10.

## Εξωτερικοί σύνδεσμοι
*The Eden Formula στο Rotten Tomatoes
*The Eden Formula στο Allmovie
*The Eden Formula στο Popcorn Pictures

Κατηγορία:Αμερικανικές ταινίες της δεκαετίας 2000
Κατηγορία:Ταινίες τρόμου
Κατηγορία:Ταινίες επιστημονικής φαντασίας
Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Κατηγορία:Biopunk ταινίες
ΕΡΤ Ζακύνθου

Ο **Ραδιοφωνικός Σταθμός Ζακύνθου** (**ΕΡΤ Ζακύνθου**) είναι ο τοπικός ραδιοφωνικός σταθμός της πόλης και του νομού Ζακύνθου. Το πρόγραμμά του είναι ειδησεογραφικό, ψυχαγωγικό και πολιτιστικό, στηρίζοντας την τοπική παράδοση και τον πολιτισμό.

## Ιστορικό
Ο σταθμός ξεκίνησε τον Οκτώβριο του 1969 με δοκιμαστικές εκπομπές, και στα μέσα του 1970 σε πλήρη καθημερινή λειτουργία (ως ΕΡΑ Ζακύνθου), αναμεταδίδοντας αρχικά το Πρώτο Πρόγραμμα του ΕΙΡ και στη συνέχεια το πρόγραμμα του ραδιοφωνικού σταθμού της Πάτρας καθώς επίσης και ροή του Δεύτερου Προγράμματος.

Από το Μάιο του 1982 άρχισε να μεταδίδει ημίωρο πρόγραμμα τρεις φορές την εβδομάδα με τοπικές ειδήσεις και μουσική και κάθε Κυριακή μια πολιτιστική εκπομπή, συνεχίζοντας παράλληλα να αναμεταδίδει προγράμματα του ΕΙΡ και του ραδιοφωνικού σταθμού των Πατρών. Μετά τη συγχώνευση της ΕΡΤ1 και της ΕΡΤ2, ο ραδιοφωνικός σταθμός της Ζακύνθου αποτελεί τμήμα της Γενικής Διεύθυνσης Ραδιοφωνίας της ΕΡΤ, με δικό του πολύωρο τοπικό πρόγραμμα.

Η ΕΡΤ Ζακύνθου από το 1992 εκπέμπει στα FM στους 95.2&nbsp;MHz με πομπό ισχύος 1.5KW από το κέντρο εκπομπής "Σκοπός" της Ζακύνθου και στους 93.2&nbsp;MHz με πομπό ισχύος 10KW από το κέντρο εκπομπής "Αίνος" της Κεφαλονιάς. Από την 1η Ιουλίου του 1998, η ΕΡΤ Ζακύνθου συνεργάζεται μαζί με την ΕΡΤ Κέρκυρας και μαζί δημιούργησαν και αποτελούν το δίκτυο Ιονίων Νήσων της ΕΡΑ.

Στις 11 Ιουνίου 2013 μετά την ανακοίνωση για το κλείσιμο της ΕΡΤ οι απολυμένοι εργαζόμενοι συνέχισαν κανονικά την μετάδοση του προγράμματος του σταθμού. Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, με επανέναρξη του σταθμού, που μετονομάστηκε σε ΕΡΤ Ζακύνθου.

## Εγκαταστάσεις
Οι εγκαταστάσεις της ΕΡΤ Ζακύνθου βρίσκονται μέχρι σήμερα στην περιοχή των Αμπελοκήπων.

## Συχνότητες ΕΡΤ Ζακύνθου
Η ΕΡΤ Ζακύνθου καλύπτει τη Ζάκυνθο, την Κεφαλονιά, μέρος της Λευκάδας, τη Δυτική Αιτωλοακαρνανία, τη Βορειοδυτική Αχαΐα και τη Δυτική Ηλεία.

## Παραπομπές


## Εξωτερικοί σύνδεσμοι
*Ακούστε ζωντανά στο ERT Echo
*Επίσημη ιστοσελίδα
*Επίσημη ιστοσελίδα στο Facebook

Κατηγορία:Ελληνική Ραδιοφωνία
Νικόλαος Α. Παπαγεωργίου

Ο **Νικόλαος Παπαγεωργίου** (21 Ιουλίου 1901 - Οκτώβριος 1983) του Αποστόλου, ήταν Έλληνας γιατρός και πολιτικός, που υπηρέτησε ως βουλευτής στη Θεσσαλία.
Τιμήθηκε με ιδιαίτερες διακρίσεις από την Ελλάδα.

## Σταδιοδρομία
Σπούδασε ιατρική. Εξελέγη βουλευτής στην εκλογική περιφέρεια Λαρίσης με το Κόμμα Φιλελευθέρων το 1950. Επανεξελέγη βουλευτής Λαρίσης-Μαγνησίας με την ΕΡΕ το 1956 και Μαγνησίας το 1958 και το 1961.
Απεβίωσε σε ηλικία 82 ετών, τον Οκτώβριο του 1983. Ο γιος του, Ιωάννης (1939-2020), εξελέγη βουλευτής με τη Νέα Δημοκρατία το 1990.

## Παραπομπές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Λαρίσης-Μαγνησίας
Κατηγορία:Βουλευτές Λάρισας
Κατηγορία:Βουλευτές Μαγνησίας